
"...s nem vész magja a nemes gabonának..."  

Hagyományos értékekre alapuló tudás-és közösségfejlesztés az Élő Forrásból


Szakmai beszámoló
Havi szakkör ritmus hangja
A havi szakkör helyszíne: Vackor Óvoda, Egységes Óvoda-Bölcsőde,

Címe: 8460 Devecser, Szabadság tér 1-3.
A havi szakkör időpontja: 2018. 08. 01. – 2019. 01.31. közötti időszakban
A havi szakkör 2018. augusztus 29-én vette kezdetét. A foglalkozásokat, az adott hónapra jellemző jeles napok kapcsán terveztük. Minden foglakozást néptánccal fejeztünk be. Nagyon fontosnak tartottuk, hogy az óvodásoknak megfelelő foglalkozásokat tartsunk, figyelembe véve életkorukat, előzetes tudásukat és fontosnak tartottuk azt is, hogy felkeltsük érdeklődésüket adott témával kapcsolatban és bővítsük már meglévő tudásukat. 

Az első foglalkozás a tervezett program szerint zajlott. Sikerült a gyerekeket motiválttá tenni. A 2 x 30 perces foglalkozás között tartottunk szünetet, de megállapítottuk, hogy a gyerekek szünet nélkül is jól érezték volna magukat. 
A foglalkozást beszélgetéssel kezdtük, amely jó hangulatban telt. Beszélgetés után kimentünk a gyerekekkel az udvarra és olyan játékokat játszottunk, amelyeket kint sokkal élvezetesebben lehet játszani.  A szabadban töltött idő rendkívül fontos lenne a gyermekek fejlődéséhez. A kültéri játékok sokkal előnyösebbek, mint a benti játék. Jobban fejlesztik a fantáziát és ezzel hozzájárul a jobb iskolai teljesítményhez is. A szabadban játszó gyermekek stressz szintje is lényegesen alacsonyabb. A megfigyelések szerint a több időt szabadban töltő gyermekek jobb motorikus adottságokkal rendelkeznek, és jobb koncentrációképességgel bírnak, mint bent játszó társaik. Ráadásul a kinti játékok lehetőséget teremtenek a lelassulásra, ez magyarázza az alacsonyabb vérnyomást is, amit a kutatók szintén megfigyeltek. 
A második foglalkozás, ami 2018.szeptember 25-én volt a gyerekek már vártak bennünket. A téma a vásári kavalkád, forgatag. Mivel több gyermek is járt ilyen nagy forgatagban, ezért nagyon sok mindent megtudtunk beszélni a gyerekekkel. Összehasonlítottuk a mai és a régi vásárokat. Mi volt közöttük a hasonlóság és a különbség. Miután ezzel végeztünk énekeltünk egyet. „Én elmentem a vásárba…” kezdetű dalocskát, ahol vettünk sok-sok állatot. Ezek után eljátszottunk három játékot. Ezzel is idézve a régi vásárok hangulatát, ízét. Csak néhány dolgot szeretnék kiemelni a teljesség igénye nélkül, mivel ha mindent felsorolnék, több oldal lenne a beszámoló. 

Amit fejlesztettünk a rövidke foglalkozásunkkal: 

Gondolkodás: a játék által az összehasonlító, általánosító készség, a fogalomalkotás, a problémamegoldó készség, a kreativitás, a szimbolikus gondolkodás is fejlődik.

Emlékezet: a játékfejlődéssel párhuzamosan fejlődik, az önkéntelen emlékezet szándékos emlékezetté, a rövid távú emlékezet hosszú távú memóriává alakul. Egyes játékok erősítik a mechanikus emlékezetet, a vizuális, vagy verbális memóriát.

Képzelet és fantázia: a szerepjátékokban, az ábrázoláskor, a konstruáló játékoknál, a mozgásos játékoknál egyaránt a képzelet és fantázia nagy jelentőséggel bír. A szimbolikus játékkal a gyermek képessé lesz a világ megkettőzésére, a belső reprezentálásra. Magtanul elvonatkoztatni, megjeleníti gondolatait, vágyait, megeleveníti azokat a dolgokat, érzéseket, melyek foglalkoztatják őt.

Érzelmek kifejezését segítő hatás: a játéknak feszültségcsökkentő hatása van, ebből a feszültség csökkentésből származik a játék öröme. Szerepjáték során az élet kellemes mozzanatait újra átélheti a gyermek, kielégítetlen vágyai beteljesülhetnek, félelmei, szorongásai oldódhatnak, az agresszió, a harag feloldódhat. Szerepjáték közben beleéli magát a másik ember helyébe, így átéli és megjeleníti az eljátszott személy érzelmeit, viselkedését kiváltó indítékait. Olyan érzelmeket is képes átélni, helyzeteket megérteni, melyek még bonyolultak számára. A szerepek kölcsönös átélése nagymértékben hozzájárul az empátia képesség erősödéséhez, a segítőkészség fokozásához, a társak sikere feletti öröm érzéséhez. A játék által játszva ismereteket szerezhet, gondolkodási műveleteket gyakorolhat, saját képességeit fejlesztheti, meglévő ismereteit alkalmazhatja, rendszerezheti, vagyis kíváncsiságát, intellektuális igényeit kielégítheti. 

A gyerekek nagyon jól érezték magukat. A foglalkozást moldvai táncházzal zártuk, aminek nagyon nagy sikere volt. 

